**Қазақстан Республикасы Парламенті Мәжілісінің депутаты Наталья Жұмаділдаева Қызылорда облысына жұмыс сапарымен келді. «Нұр Отан» партиясы облыстық филиалының мәжіліс залында бұқаралық ақпарат өкілдерімен өткен брифингте депутат жұмыс сапарының барысымен таныстырды.**

Алтыншы шақырылымдағы Мәжіліске партиялық тізім бойынша Қазақстан халқы ассамблеясы атынан 9 депутат өткен.

Наталья Жұмаділдаеваның мәлімдеуінше, Сенат пен Мәжілістің барлық пленарлық отырысы, бұдан бөлек, заң жобасының таныстырылымдары мен Үкімет сағаты және парламенттік тыңдаулар да онлайн режимде өтуде. Депутат өзінің әлеуметтік-мәдени даму комитетінің мүшесі екенін атап өтті.

Халық қалаулысы он күннің ішінде қалада және аудан орталықтарында кездесулер, қабылдаулар өткізіп, бірнеше нысанды аралап көреді. Өзекті мәселелер төңірегінде көтерілген ұсыныс-пікірлерді халық қалаулысы Парламент құзыреттілігінде назарға алып, қажетті шаралар қабылдайтынын жеткізді.

**Шынар БЕКБАН.**